
Unión del Pueblo Navarro talde parlamentarioari atxikitako foru parlamentari Cristina López Mañero andreak 11-25/PES-00315 galdera hau egin du, idatziz erantzun dakion. Hona Nafarroako Gobernuko Eskubide Sozialetako, Ekonomia Sozialeko eta Enpleguko kontseilariak ematen dion informazioa:
Espainiako Gobernuak Etxebizitzako, Gazteriako eta Migrazio Politiketako Departamentuko kabineteari eman zion asilo-eskatzaile diren migratzaile adingabe bidaidegabeak iritsi izanaren berri. Daukagun informazioaren arabera, berri-emate hori 2025eko abuztuaren 14an egin zen; bai posta elektronikoz, bai erregistroaren bitartez. Jakinarazpen horri dagokion dokumentazioa jadanik helarazi zitzaion parlamentariari, 11-25/PEI-00753 espedientean.
Erantzun honen egunean, asilo-baldintzarekin iritsitako 17 adingabe daude.
Eskubide Sozialetako, Ekonomia Sozialeko eta Enpleguko Departamentu honek ez du informaziorik jasotzen asilo-eskatzaile diren migratzaile adingabe bidaidegabeen lekualdatzeei buruz, informazio hori zuzenean helarazten baitzaio zerbitzuaren kudeatzaile den “Bake, armagabetze eta askatasunaren aldeko Mugimendua” entitateari.
Hori guztia jakinarazten dut, Nafarroako Parlamentuko Erregelamenduaren 215. artikuluan xedatutakoa betez.
Iruñean, 2025eko irailaren 29an

